
Lietuvos kariuomenės Logistikos valdybos Įgulų aptarnavimo tarnyba (toliau – perkančioji organizacija), siekdama tinkamai pasiruošti numatomam plovimo paslaugų pirkimui ir vadovaudamasi Lietuvos Respublikos viešųjų pirkimų įstatymo (toliau – Viešųjų pirkimų įstatymas) 27 straipsnio nuostatomis, organizuoja rinkos dalyvių konsultaciją.
Rinkos konsultacija skelbiama iki viešojo pirkimo pradžios. Rinkos konsultacija nėra skelbimas apie viešąjį pirkimą ar išankstinis skelbimas apie viešąjį pirkimą. Šios rinkos konsultacijos paskelbimu dalyviai nėra kviečiami varžytis dėl viešojo pirkimo sutarties.
Kviečiame rinkos dalyvius susipažinti su viešai paskelbta technine dokumentacija ir CVP IS priemonėmis nurodytiems dokumentų projektams pateikti pastabas ir pasiūlymus, atsakant į perkančiosios organizacijos suformuluotus klausimus (Klausimynas pridedamas). Paskelbti dokumentų projektai nėra galutiniai, jų turinys po rinkos konsultacijos gali keistis. Rinkos konsultacijų metu gauta informacija, nepažeidžiant Viešųjų pirkimų įstatymo reikalavimų, bus naudojama priimant sprendimus dėl pirkimo organizavimo ir vykdymo.
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia rinkos dalyviui pirmenybės viešiesiems pirkimams, kurie bus skelbiami ateityje, ar jų rezultatams.
Konsultacijos objektas: plovimo paslaugų pirkimas (toliau – Pirkimas). Pirkimas apima šešias pirkimo dalis: transporto priemonių, agregatų ir konteinerių plovimo paslaugų laikinoje infrastruktūroje Kauno mieste ir jo apskrityje, transporto priemonių, agregatų ir konteinerių plovimo paslaugų laikinoje infrastruktūroje Klaipėdos mieste ir jo apskrityje, transporto priemonių, agregatų ir konteinerių plovimo paslaugų laikinoje infrastruktūroje Vilniaus mieste ir jo apskrityje, transporto priemonių, agregatų ir konteinerių plovimo paslaugų stacionarioje infrastruktūroje Kauno mieste ir jo apskrityje, transporto priemonių, agregatų ir konteinerių plovimo paslaugų stacionarioje infrastruktūroje Klaipėdos mieste ir jo apskrityje, transporto priemonių, agregatų ir konteinerių plovimo paslaugų stacionarioje infrastruktūroje Vilniaus mieste ir jo apskrityje.
Konsultacijos tikslas: informuoti rinkos dalyvius bei kitus suinteresuotus asmenis apie planuojamą pirkimą ir sudaryti sąlygas jiems pateikti pasiūlymus, pastabas ar rekomendacijas dėl būsimo pirkimo objekto, siekiant tinkamai pasirengti Pirkimo procedūroms.
Rinkos konsultacijos vykdymo tvarka: rinkos konsultacija vykdoma Centrinės viešųjų pirkimų informacinės sistemos (toliau – CVP IS) susirašinėjimo priemonėmis Viešųjų pirkimų tarnybos nustatyta tvarka. Rinkos dalyviai kviečiami ne vėliau kaip iki 2025 m. spalio 14 d. 9 val. 00 min. CVP IS susirašinėjimo priemonėmis (CVP IS susirašinėjimo grafoje siunčiant pranešimą ir prisegant Klausimyną su atsakymais) pateikti atsakymus užpildant Klausimyną. Atsakymai, gauti pasibaigus aukščiau nurodytam terminui, gali būti nenagrinėjami. Rinkos dalyvių teikiami atsakymai, pastabos ir (ar) pasiūlymai turi būti teikiami lietuvių kalba. Teikiant pastabas ir (ar) pasiūlymus, būtina pateikti savo pastabų ir (ar) pasiūlymų pagrindimą ir argumentaciją. 
Suinteresuotų asmenų informavimas: užtikrinant rinkos dalyvių lygiateisiškumą ir konsultacijų skaidrumą visi CVP IS susirašinėjimo priemonėmis pateikti rinkos dalyvių atsakymai, susiję su konsultacijos objektu, bus skelbiami CVP IS prie rinkos konsultacijos dokumentų ne vėliau kaip iki Pirkimo pradžios.
Teikdami atsakymus, pastabas ir (ar) pasiūlymus rinkos dalyviai turi iš anksto nurodyti, kuri pateiktos informacijos dalis yra konfidenciali. Rinkos dalyviui nenurodžius informacijos dalies, kuri turi būti laikoma konfidencialia, perkančioji organizacija pasilieka teisę viešai skelbti visą gautą informaciją, išskyrus duomenis, kurie, vadovaujantis teisės aktų reikalavimais, yra neviešinami. Rinkos konsultacijos metu nurodyta informacija negali būti laikoma konfidencialia informacija, jei pateikimo metu nėra atskleidžiama informacija, turinti dalyviui komercinę vertę. 
Duomenys apie rinkos konsultacijos dalyvius bei šių dalyvių rinkos konsultacijų metu pateikta konfidenciali informacija nebus viešinama, skelbiama ar perduodama tretiesiems asmenims. 

PRIDEDAMA. 
1. Klausimynas;
2. Priedas Nr. 1 transporto priemonių, agregatų ir konteinerių plovimo paslaugų laikinoje infrastruktūroje Kauno mieste ir jo apskrityje techninė specifikacijos projektas;
3.  Priedas Nr. 2 transporto priemonių, agregatų ir konteinerių plovimo paslaugų laikinoje infrastruktūroje Klaipėdos mieste ir jo apskrityje techninė specifikacijos projektas;
4.  Priedas Nr. 3 transporto priemonių, agregatų ir konteinerių plovimo paslaugų laikinoje infrastruktūroje Vilniaus mieste ir jo apskrityje techninė specifikacijos projektas;
5.  Priedas Nr. 4 transporto priemonių, agregatų ir konteinerių plovimo paslaugų stacionarioje infrastruktūroje Kauno mieste ir jo apskrityje techninė specifikacijos projektas;
6.  Priedas Nr. 5  transporto priemonių, agregatų ir konteinerių plovimo paslaugų stacionarioje infrastruktūroje Klaipėdos mieste ir jo apskrityje techninė specifikacijos projektas;
7.  Priedas Nr. 6 transporto priemonių, agregatų ir konteinerių plovimo paslaugų stacionarioje infrastruktūroje Vilniaus mieste ir jo apskrityje techninė specifikacijos projektas.


Rita Gujienė
Administracijos Įsigijimų skyriaus vedėja
Lietuvos kariuomenės Logistikos valdybos Įgulų aptarnavimo tarnyba
Tel. +370 706 72843
Mob. Tel. +370 691 69965
El. paštas: Rita.Gujiene@mil.lt
